Bruno Langer

**Bruno Langer** (rođen 21. jula 1949) jest hrvatski i jugoslavenski rock muzičar. Pored Boška Obradovića je bio jedan od osnivača i idejnih vođa hard rock grupe Atomsko sklonište iz Pule.

## Muzička karijera 
Rođen je 21. jula 1949. u Rijeci. Jedan dio djetinjstva je proveo u Zagrebu, a onda se trajno nastanio u Istri i Puli. U četrnaestoj godini je kao poklon od prijatelja dobio svoju prvu gitaru, sa samo dvije žice. Njegova prva bas-gitara bila je kućna majstorija Dinka Bijažića, pulskog muzičara koji mu je i otkrio svijet električnih instrumenata i bio njegov učitelj gitare. Bijažić je 1964. godine bio u potrazi za basistom, pa mu je Branko Unković (pulski bubnjar i pjevač) doveo Langera, iako ovaj nije ni znao svirati bas. Bijažić je podučavao Brunu svirati bas, počevši od najosnovnijih stvari. Iz te saradnje nastala je Langerova prva rock grupa Fantomi. Prije toga (1963.) svirao je u grupi Apaši, ali nisu javno nastupali jer nisu ni imali prave muzičke instrumente. Sa Fantomima bilježi svoj prvi javni nastup 02.05.1965. godine. Međutim, grupa Fantomi ne traju dugo, pa iste godine Langer postaje basista sastava Logaritmi. Ispočetka im se repertoar zasnivao na instrumentalnim pjesmama britanskih rock grupa The Shadows i The Rolling Stones. Nakon što Logaritmi prestaju radom, 1968. godine nastaje rock grupa Hush, koja je bila preteča Atomskog Skloništa i u kojoj je Bruno Lange svirao bas. Hush nije zabilježila značajan uspjeh mada su predstavljali veliku muzičku atrakciju u Puli. Godine 1974. priključuje se koparskoj grupi Bumerang koja djeluje od 1970. godine i koja je do tad objavila jedan autorski singl. Nastupio je sa Bumerangom kao predgrupa engleskom sastavu Status Quo njihovoj     jugoslavenskoj turneji, kao i nastup na Boom festivalu u hali Tivoli u Ljubljani. Sa tog koncerta ostao je sačuvan snimak žive izvedbe pjesme "Koji Ti Je Vrag" koji je snimljen na albumu Boom festival '74. Grupa Bumerang prestaje s radom u jesen 1976., a između ostalog i zbog toga što su muzičari bili iz različitih gradova. Sergio Blažić i Bruno Langer vraćaju se u Pulu i u poznu jesen 1976. na pulskom šetalištu njih dvojica iniciraju saradnju s pulskim pjesnikom Boškom B. Obradovićem. Time nastaje grupa Atomsko sklonište u kojoj će Langer biti basista, a kasnije i pjevač (nakon smrti Serđa Blažića), te sve do danas vođa ove grupe nakon odlaska Boška Obradovića. On i danas predvodi ovu grupu, ali u podmlađenom sastavu.

## Diskografija 
mini|Bruno Langer tokom koncerta 1981.

### Studijski albumi 
* 1978 "Ne cvikaj, generacijo"
* 1978 "Infarkt"
* 1980 "U vremenu horoskopa"
* 1981 "Extrauterina"
* 1982 "Mentalna higijena"
* 1984 "Zabranjeno snivanje"
* 1990 "Criminal tango"
* 1995 "Terra mistica"

### Albumi uživo 
* 1980 "Atomska trilogija"
* 1985 "Jednom u životu"

### Atomic shelter 
* 1983 "Space Generation"
* 1987 "This Spaceship"
* 1993 "East Europe Man"

### Kompilacije 
* 1976 - 1986
* '76 - '86 Kolekcija hitova Vol.2

==== Singlovi ===
* 1979 "Pomorac sam majko / Pakleni vozači"
* 1980 "Bez kaputa / Tko će tad na zgarištu reći"
* 1980 "Generacija sretnika / Gazi opet čizma"

## Reference 
## Vanjski linkovi 
* Bruno Langer, na hgu.hr 

Kategorija:Rođeni 1949.
Kategorija:Hrvatski muzičari
Kategorija:Biografije, Rijeka
Kategorija:Hrvatski basisti
Kategorija:Članovi Atomskog skloništa
Kategorija:Jugoslavenski muzičari
Kategorija:Basisti
Kategorija:Živi  ljudi